Оливија Родриго

**Оливија Изабел Родриго** (родена на 20 февруари 2003 година) — американска пејачка, текстописец и глумица. Станала позната кон крајот на 2010-тите со главната улога во Дизниевите телевизиски серии *Bizaardvark* и *Средношколски мјузикл: Мјузикл: Серија*. По потпишувањето со Geffen и Interscope Records во 2020 година, Родриго ја издала својата деби-песна „Drivers License“, која соборила многу рекорди и станала една од најпродаваните песни во 2021 година, а на Оливија ѝ ја донела славата. Подоцна ги објавила песните „Deja Vu“ и „Good 4 U“ и го издала својот деби соло студиски албум „*Sour*“ (2021), кој бил одлично примен од критиката и публиката, и со него Оливија освоила многу признанија, меѓу кои и три Греми награди. Во 2022 година Дизни+ го објавил документарен филм *Оливија Родриго: Возење кон тебе дома (Olivia Rodrigo: Driving Home 2 U)*, во кој хронолошки се прикажува нејзиниот креативен процес за создавањето на албумот *Sour*.

Оливија Родриго до 2022 двапати се искачила на прво место на ''Billboard'' Hot 100 топ-листата, има еден албум кој бил на врвот на ''Billboard'' 200 и пет мултиплатинести сертификати од Здружението на музичките снимтели на Америка (RIAA). Покрај другите признанија, има освоено Американска музичка награда, седум музички награди ''Билборд'' и четири МТВ видео музички награди. *[[Time (списание)|Тајм]]* ја прогласил за изведувач на годината за 2021 година, а *[[Билборд (магазин)|Билборд]]* ја прогласил за жена на годината во 2022 година.

## Живот и кариера
Оливија Изабел Родриго е родена на 20 февруари 2003 година во Муриета, Калифорнија. Живеела и пораснала во соседната Темекула. Нејзиниот татко е по потекло од Филипини а мајка ѝ има германско и ирско потекло. Нејзиниот татко работел како семеен терапевт, а нејзината мајка работела како учител во училиште. Таа изјавила дека нејзиниот прадедо се преселил од Филипините во Соединетите Држави како тинејџер и дека нејзиното семејство ги следла филипинските традиции и кујна. Уште додека била во градинка Оливија Родриго почнала да зема часови по пеење и набргу научила да свири пијано. На шестгодишна возраст почнала да посетува часови по глума и пеење и почнала да глуми во театарски претстави во основното училиште. На 12 годишна возраст веќе свирела гитара. Додека растела ја слушала омилената алтернативна рок музика на нејзините родители, како што се бендовите No Doubt, Pearl Jam, White Stripes и Green Day. Родриго се заинтересирала за пишување песни откако слушала кантри-музика, особено американската пејачка и текстописец Тејлор Свифт. Таа се преселила во Лос Анџелес откако ја добила улогата на *Bizaardvark*.

Родриго за првпат се појавила на екранот во реклама за Old Navy. Веднаш потоа, во 2015 година, дебитирала и како глумица глумејќи го главниот лик Грејс Томас во филмот „*Американска девојка: Грејс се спрема за успех (*„*A American Girl: Grace Stirs Up Success“)*. Во 2016 година, Родриго добила признание за глумењето на Пејџ Олвера, гитаристка во Дизни серијата *Bizaardvark*, улога што ја играла три сезони.

Во февруари 2019 година, била избрана да ја толкува главната улога Нини Салазар-Робертс во Дизни + серијата Средношколски мјузикл: Мјузикл: Серија, чија премиера била во ноември истата година. За саундтракот на серијата, Родриго ја напишала песната „All I Want" а заедно со нејзиниот колега Џошуа Басет ја напишале „Just for a Moment“. Родриго добила пофалби за нејзината глума. Во 2022 година, Оливија ја напуштила серијата за да се насочи кон нејзината музичка кариера.

### 2020–сега: Музички пробив и ''Sour''
Во 2020 г. Родриго потпишала со Interscope Records и Geffen Records. На 8 јануари 2021 г., го издала својот деби сингл „Drivers License“, кој го напишано заедно со продуцентот Ден Нигро. Уште во првата недела по објавувањето, „Drivers License“ била пофалена од критиката, и двапати го соборила рекордот на Spotify за најмногу преслушувања во еден ден за непразнична песна со преку 15,7&nbsp;милиони преслушувања на 11 јануари и над 17 милиони преслушувања следниот ден. Соборила уште еден рекорд на Spotify со тоа што таа била прва песна во историјата која достигнала 80 милиони преслушувања за 7 дена. Песната дебитирала на првото место на ''Billboard'' Hot 100, и била на врвот на топ листите во многу други земји.

На 1 април 2021 г., Родриго го издала својот следен сингл, „Deja Vu“, кој дебитирал на осмото место на *Billboard* Hot 100, што ја прави прв музичар кој со првите две песни во кариерата дебитирал во првите 10 песни на *Billboard* Hot 100 листата. Третиот сингл кој му претходи на нејзиниот деби албум, „Good 4 U“, бил објавен на 14 мај 2021 година и станал нејзин втор сингл кој дебитирал на првото место на Hot 100. *Sour*, нејзиниот деби студиски албум, бил објавен на 21 мај 2021 година, и добил признание од критичарите. Многу критичари истакнале дека Оливија Родриго е еден од најдобрите уметници на генерацијата З  *Sour* дебитирал на првото место на ''Билборд'' 200 листата и се задржал таму пет недели.

На 6 декември 2021 година, Родриго најавила светска турнеја низ Соединетите Американски Држави, Канада и Европа. Три дена подоцна, од Тајм била прогласена за изведувач на годината.  Според *Билборд*, Родриго ја затворила 2021 година како изведувач со најмногу продадени синглови ширум светот, а осум нејзини песни се нашле на Глобал 200 листата на крајот на годината, меѓу кои „Drivers License“ на четвртото место, „Good 4 U“ на деветтото место и „Deja Vu“ на 27-мо. Во САД и ОК, *Sour* бил трет и четврт најпродаван албум во 2021 година, соодветно. *Sour* и „Drivers License“ исто така биле најстримуваните албум и песна на Spotify на светско ниво. Меѓународната федерација на фонографската индустрија (IFPI) ја рангирал Родриго како десетти најдобро продаван изведувач за 2021 година, а *Sour* како втор најпродаван албум во 2021 година.

На 17 февруари 2022 година, Родриго го најавила и објавила трејлерот за нејзиниот документарен филм од Дизни+ „Оливија Родриго: Возење кон тебе дома“ *(Olivia Rodrigo: Driving Home 2 U)*, кој бил објавен на 25 март 2022 година. Оливија Родриго добила седум номинации на 64-те Греми награди. Таа ги освоила наградите за најдобар нов изведувач, најдобар поп вокален албум за *Sour* и најдобра поп соло изведба за „Drivers License“.

## Уметност и влијанија
Родриго била опишанa како поп,  поп рок, тинејџерски поп, инди поп, алтернативен поп, и поп- уметник со гума за џвакање. Таа ги наведувала Тејлор Свифт и Лорд како нејзини идоли и главни музички инспирации, и исто така се нарекувала себеси најголем фан на Свифт „во целиот свет“.  Нејзините други влијанија ги вклучуваат Аланис Морисет, Кејси Масгрејвс, Фиона Епл, Сент Винсент,  Карди Б,  Гвен Стефани  и Аврил Лавињ. Родриго изјавила дека сака да биде текстописец, а не „најголемата поп ѕвезда што некогаш живеела“. Таа открила дека избрала да потпише со Interscope/Geffen Records бидејќи нејзиниот извршен директор го пофалил нејзиното пишување песни, а не нејзиниот „потенцијален квалитет на ѕвезда“. Музичката новинарка Лора Снејпс ја нарекла Родриго „ знаменосец “ за новиот бран текстописци кои се склони кон моќни балади „кои се емотивни како и секогаш, но ја проектираат таа емоција навнатре, менувајќи го бомбастот за молчење“, и го опиша нејзиниот музички стил како вкоренет во болка во срцето, ментално здравје и тага, без да биде , изразувајќи повеќе реални перспективи отколку отпорни.
Родриго ги наведува Тејлор Свифт и Лорд како нејзини идоли и основни музички инспирации, и исто така себеси се нарекува најголема обожавателка на Свифт „на целиот свет“. Таа, исто така, рекла дека се восхитува на Џек Вајт (член на бендот White Stripes) и го нарекла нејзин „херој на хероите“.  Инспирација наоѓа и во Аланис Морисет, Кејси Масгрејвс, Фиона Епл, Сент Винсент, Карди Би, Гвен Стефани  и Аврил Лавињ.

## Други потфати
[алт=Olivia Rodrigo with the U.S. President Joe Biden at the Oval Office, posing to press cameras with sunglasses, as part of a government campaign that aims to encourage the American youth to get vaccinated against COVID-19|десно|мини| Родриго позира со американскиот претседател [Џо Бајден како дел од кампањата за промовирање вакцинација против Ковид-19 на младите]]
На 13 јули 2021 година, Родриго била вклучена во напорите на Белата куќа за промовирање на вакцинациите против Ковид-19 кај младите луѓе во САД. Таа се состанала со претседателот Џо Бајден, потпретседателката Камала Харис и главниот медицински советник Ентони Фаучи, за да разговараат за нејзините напори. Според извештајот на CNN, Родриго ќе снимала видеа за важноста на младите да се вакцинираат, вклучително и одговарање на прашања што младите ги имаат во врска со вакцинацијата.

Родриго била говорник на институтот и панелист на Институтот за родови прашања во медиумите Џина Дејвис.

## Дискографија
#### Студиски албуми

#### Компилација албуми

### Проширени претстави

### Песни

#### Промотивни песни

## Турнеи

* Sour Tour (2022)

## Достигнувања
За нејзиното творештво во музиката, Родриго добила три Греми награди, седум музички награди од Билборд, четири МТВ Видео Музички Награди, четири музички награди на iHeartRadio и две награди на People's Choice, Американска музичка награда, Брит награда и награда Џуно .

Родриго во 2021 била ставена на листата 100 Next од списанието *Тајм*, и била прогласена за изведувач на годината од *Тајм* за 2021 година. ''Билборд'', исто така, ѝ ја доделил наградата жена на годината на настанот  Women in Music во 2022 година. Таа, исто така, ја добила наградата „Текстописец на годината“ од *[[Разновидност (списание)|Variety]]* во 2021 година, и на наградите ASCAP во 2022 година.

## Наводи

## Надворешни врски

* 
* 

Категорија:Поп-фолк пејачи
Категорија:Добитници на Греми
Категорија:Живи луѓе
Категорија:Американци со ирско потекло
Категорија:Американци со германско потекло
Категорија:Родени во 2003 година
Категорија:Американски кантавторки
Категорија:Американски поп-пејачки
Категорија:Американски инди поп музичари
Категорија:Американски поп рок музичари
Категорија:Американски глумици
Категорија:Статии со hCards
Категорија:Жени-уметници